19.12.2022.
LV
Eiropas Savienības Oficiālais Vēstnesis
L 323/99
KOMISIJAS LĒMUMS (ES) 2022/2494 (2022. gada 9. decembris), ar ko apstiprina Lietuvas iesniegto pieprasījumu pārskatīt tās darbības uzlabošanas mērķus trešajam pārskata periodam (izziņots ar dokumenta numuru C(2022) 8985) (Autentisks ir tikai teksts lietuviešu valodā) (Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes Regulu (EK) Nr. 549/2004 (2004. gada 10. marts), ar ko nosaka pamatu Eiropas vienotās gaisa telpas izveidošanai (pamatregula) (1), un jo īpaši tās 11. panta 3. punkta c) apakšpunktu,
ņemot vērā Komisijas Īstenošanas regulu (ES) 2019/317 (2019. gada 11. februāris), ar ko nosaka darbības uzlabošanas sistēmu un tarifikācijas sistēmu Eiropas vienotajā gaisa telpā un atceļ Īstenošanas regulas (ES) Nr. 390/2013 un (ES) Nr. 391/2013 (2), un jo īpaši tās 18. panta 1. punktu,
tā kā:
VISPĀRĪGI APSVĒRUMI
(1)
Saskaņā ar Regulas (EK) Nr. 549/2004 11. pantu ir jāizveido aeronavigācijas pakalpojumu (“ANS”) darbības uzlabošanas sistēma, tostarp valsts darbības uzlabošanas plāni, kuros noteikti saistoši darbības uzlabošanas mērķi, kas atbilst Savienības mēroga mērķiem, kurus Komisija pieņēmusi attiecīgajam pārskata periodam.
Sīki izstrādāti noteikumi par minētajiem darbības uzlabošanas plāniem ir izklāstīti Īstenošanas regulā (ES) 2019/317.
Saskaņā ar Regulas (EK) Nr. 549/2004 11. panta 3. punkta c) apakšpunktu Komisija novērtē dalībvalstu noteiktos darbības uzlabošanas mērķus attiecībā uz atbilstību attiecīgajiem Savienības mēroga darbības uzlabošanas mērķiem.
(2)
Komisija 2022. gada 13. aprīlī pieņēma Lēmumu (ES) 2022/769 (3), kurā tā secināja, ka darbības uzlabošanas mērķi, kas iekļauti darbības uzlabošanas plāna projektā trešajam pārskata periodam (“RP3”), ko iesniegusi Lietuvas Republika (“Lietuva”), atbilst Savienības mēroga darbības uzlabošanas mērķiem.
Pamatojoties uz Lēmumu (ES) 2022/769, Lietuva oficiāli pieņēma savu RP3 darbības uzlabošanas plānu saskaņā ar Īstenošanas regulas (ES) 2019/ 317 16. panta a) punktu.
(3)
Lietuva 2022. gada 26. augustā iesniedza Komisijai pieprasījumu pārskatīt tās maršruta veiktspējas un maršruta izmaksu efektivitātes darbības uzlabošanas mērķus 2022., 2023. un 2024. kalendārajam gadam, pamatojoties uz Īstenošanas regulas (ES) 2019/317 18. panta 1. punkta a) apakšpunkta ii) punktu.
(1) OV L 96, 31.3.2004., 1. lpp. (2) OV L 56, 25.2.2019., 1. lpp.
(3) Komisijas Lēmums (ES) 2022/769 (2022. gada 13. aprīlis) par darbības uzlabošanas mērķu, kas iekļauti darbības uzlabošanas plāna projektā, kuru Lietuva iesniegusi saskaņā ar Eiropas Parlamenta un Padomes Regulu (EK) Nr. 549/2004, atbilstību Savienības mēroga darbības uzlabošanas mērķiem trešajam pārskata periodam (OV L 139, 18.5.2022., 116. lpp.).